2004. gada Tour de France

2004. gada Tour de France bija 91. Tour de France daudzdienu velobrauciens, kurš notika no 2004. gada 3. līdz 25. jūlijam. Sacensībām nav oficiāla uzvarētāja, bet sākotnēji tajās uzvarēja amerikānis Lānss Ārmstrongs, gūstot sesto no savām vēlāk atņemtajām septiņām uzvarām pēc kārtas. 2012. gada augustā ASV antidopinga aģentūra paziņoja, ka anulējusi visus Ārmstronga rezultātus kopš 1998. gada, ieskaitot septiņas uzvaras pēc kārtas (1999—2005) Tour de France kopvērtējumā, kas tobrīd bija labākas sniegums sacensību vēsturē; Starptautiskā Riteņbraukšanas savienība šo diskvalifikāciju apstiprināja.

Sacensību dalībniekiem bijā jāveic prologs un 20 posmi 3391 km garumā. Par favorītu tika uzskatīts Ārmstrongs, bet viņa sāncenšiem vācietis Jans Ulrihs, spāņi Roberto Erass un Ivans Majo, kā arī citi amerikāņi Levi Leipheimers un Tailers Hamiltons. Par pārsteigumu tika uzskatīts franču jaunpienācēja Tomasa Feklera sniegums, kurš negaidīti piektajā posmā ieguva kopvērtējuma līdera dzelteno krekliņu un noturēja to desmit posmus, līdz to pārņēma Ārmstrongs.

Šajā tūrē notika viena no ievērojamākajām Ārmstronga veiktajām publiskajām iebiedēšanas epizodēm, kad 18. posmā viņš neļāva sekmīgā atrāvienā doties Filipo Simeoni, televīzijas kamerām demonstrējot žestu — pār lūpām imitējot rāvējslēdzēja aizvilkšanu.

Sacensību maršruts izcēlās ar diviem individuālajiem braucieniem pēdējā nedēļā, viens no tiem kāpumā uz Alpe d'Huez. Sacensību direktori cerēja uz sīvu sacensību līdz pat beigām. Atkal pēc ilga pārtraukuma maršrutā bija iekļauti Centrālā masīva kalni.

Velobraucienā piedalījās arī igauņi Jāns Kirsipū, Janeks Tombaks un lietuvietis Marjus Sabaļausks. No šiem finišēja tikai lietuvietis, bet 1. posmā (pēc prologa) uzvaru guva tieši Jāns Kirsipū.

 Komandas 
Sacensībām automātiski kvalificējās četrpadsmit labākās komandas pēc UCI ranga 2004. gada 31. janvārī un tika automātiski ielūgtas. Sākotnēji organizatori apsvēra arī 22. komandu, kas būtu bijusi Kelme, bet pēc Hesusa Mansano liecībām par dopinga lietošanu komandā, Kelme netika uzaicināta un sacensības sāka 21 komanda ar deviņiem braucējiem katrā.

Sacensībās piedalījās šādas komandas:

Kvalificējušās komandas

Ielūgtās komandas

 Rezultāti 
 Kopvērtējums 
VietaVārdsValstsKomandaLaiks1 Lānss Ārmstrongs  20px| ASV   U.S. Postal Service  83st 36' 02"2  Andreass Klēdens  20px| Vācija  T-Mobile Team  6' 19"3  Ivans Baso  20px| Itālija  Team CSC  6' 40"4  Jans Ulrihs  20px| Vācija  T-Mobile Team  8' 50"5  Žuzē Azevedu   20px| Portugāle  U.S. Postal Service  14' 30"6  Fransisko Mansebo   20px| Spānija  Illes Balears-Banesto  18' 01"7  Georgs Totšnigs  20px| Austrija  Team Gerolsteiner  18' 27"8  Karloss Sastre  20px| Spānija  Phonak Hearing Systems  19' 51"9  Levi Leipheimers   20px| ASV  Rabobank  20' 12"10  Oskars Sio Pereiro  20px| Spānija  Phonak Hearing Systems  22' 54"

 Punkti 
VietaVārdsValstsKomandaPunkti1Robijs Makjūens20px| Austrālija Lotto-Domo  2722Tūrs Hūshovds20px| NorvēģijaCrédit Agricole 2473Ēriks Cābels20px| VācijaT-Mobile Team 245

 Kalnu karaļa tituls 
VietaVārdsValstsKomandaPunkti1Rišārs Viranks20px| Francija Quick Step - Davitamon  2262Lānss Ārmstrongs20px| ASVU.S. Postal Service1723Mikāls Rasmusens20px| DānijaRabobank 119

 Labākais jaunais braucējs 
VietaVārdsValstsKomandaLaiks1Vladimirs Karpecs20px| Krievija Illes Balears-Banesto  84st 01' 13"2Sandijs Sazārs20px| FrancijaFdjeux.com 3' 42"3Tomass Feklers20px| FrancijaBrioches La Boulangère 6' 01"

 Atsauces 

 Ārējās saites 


 2004. gada Tour de France Cyclingnews.com vietnē

Kategorija:2004. gads sportā
2004